În dimineața zilei de 1 iulie 1942, trupele Div. 4 VM au ocupat culmea Malahov, unde era ridicat monumentul eroilor francezi căzuți în Războiul Crimeei. Ajuns lângă monument, gen. Manoliu a spus: "Aici am dorit, aici am ajuns", parafrazându-l pe gen. francez care cucerise culmea în 1855. El a înmânat drapelul tricolor sg. Grigore Ioniță din Bat. 19 VM care l-a așezat pe vârful monumentului, alături de o creangă de brad cu trei ramuri, simbolul vânătorilor de munte. A doua zi, 2 iulie ora 12, lângă monument, înfața trupelor, gen. Manoliu a prezentat raportul gen. Avramescu: "D-le general comandant! Trupele Diviziei 4 Vânători de Munte au ocupat Malakov-ul și primele au intrat viteze în Sevastopol. Drapelul tricolor al țării noastre ..." La ora 14 trupele Diviziei 4 au defilat în fața generalilor Avramescu și Manoliu în piața portului Sevastopol.